
között az alulírott napon, az alulírott szempontok alapján:
A Semmelweis Tervben meghatározott egészségügyi struktúra-átalakítással járó feladatokról, a kiemelt feladatok végrehajtásához szükséges intézkedésekről szóló 1208/2011. (VI. 28.) Kormány határozat 1.7 pontja alapján a Kormány az egészségügyi ellátórendszer működésképességének fenntarthatósága, a lakosság egészségi állapotának javítása érdekében egyetért – a jelen Megállapodás elválaszthatatlan részét képező I. sz. mellékletben rögzített – fővárosi önkormányzati egészségügyi intézményeknek az állam által való átvételével. A Felek egyetértenek abban, hogy a jogszabály alapján történő átadás-átvétel kiterjed az Ötv. 63/A. § n) pontjában és az ágazati jogszabályokban részletesen meghatározott, alapellátást meghaladó – az érintett egészségügyi intézmények által ellátott – fekvőbeteg-szakellátással, illetve fekvő- és járóbeteg-szakellátással (a továbbiakban: integrált szakellátással) kapcsolatos kötelező fővárosi önkormányzati feladatokra, továbbá az intézmények alapító okiratában meghatározott egyéb tevékenységre, a Fővárosi Önkormányzat intézményfenntartói jogára, az érintett vagyonelemek tulajdonjogára, valamint a kapcsolódó jogokra és kötelezettségekre. Az átadás-átvétel megvalósítása a Felek közös álláspontja szerint jogszabályokban és szerződésekben rendezendő, aminek az előkészítése és végrehajtása érdekében az alábbiakban állapodnak meg.
Az 1) pontban rögzített átadás-átvételi folyamat lebonyolításának felelőse az átadó oldaláról a Főpolgármester, az átvevő oldaláról a Nemzeti Erőforrás Miniszter képviseletében az Egészségügyért Felelős Államtitkár.
Az 1) pontban meghatározottak alapján az I. sz. mellékletben rögzített egészségügyi intézmények fenntartói joga átadásának, valamint ezzel együtt az integrált szakellátási egészségügyi feladatok és az intézmények alapító okiratában – 2011. augusztus 31. napjáig a Fővárosi Közgyűlés döntésével, ezt követően a Felek egyetértésével – meghatározott egyéb tevékenységek, továbbá az érintett vagyonelemek, jogok és kötelezettségek állami átvételének a kezdő napja – a vonatkozó jogszabályi háttér kialakításától függően – 2012. január 1.
A Felek rögzítik, hogy jelen Megállapodás alapján a 2) pontban deklarált felelősséggel, továbbá a 3) pontban rögzítettek szerint – a mindenkor hatályos jogszabályok rendelkezéseinek figyelembevételével – az átadás-átvételt közösen előkészítik.
A Felek kötelezettséget vállalnak arra, hogy az átadás-átvétel zökkenőmentes megvalósítása és lebonyolítása érdekében részletes ütemtervet készítenek, továbbá rögzítik, hogy a részletes ütemtervben foglaltak megvalósításhoz szükséges döntéseket meghozzák, illetve a döntéseket előkészítik.
A Felek kötelezettséget vállalnak arra, hogy az átadás-átvétel zökkenőmentes lebonyolítása érdekében a feladat- és hatáskörüket érintő szükséges jogszabályok módosítását a jelen Megállapodás mindkét Fél részéről történt aláírását követően haladéktalanul kezdeményezik. A NEFMI Egészségügyért Felelős Államtitkársága vállalja az átadás-átvételhez szükséges – nem kizárólag Budapest Főváros hatáskörébe tartozó – jogszabályi háttér teljes körű előkészítését és az ehhez kapcsolódó egyeztetések lebonyolítását a következő kérdésekben:
a. az Ötv. 63/A. § n) pontjában meghatározott, alapellátást meghaladó integrált szakellátási fővárosi önkormányzati feladatok állami feladatként való meghatározása;
b. az intézményekben dolgozókkal kapcsolatos munkáltatói jogkörök normatív megváltoztatása;
c. az I. sz. mellékletben rögzített egészségügyi intézmények vagyonelemeinek törvényben alapján történő önkormányzati tulajdonból állami tulajdonba történő átadása és a megváltozott fenntartói jogok rendezése, oly módon, hogy az átadás kapcsán Bp. Főv.-t vagyonvesztés ne érje;
d. a fővárosi integrált szakellátás szakigazgatási feladatait ellátó önkormányzati köztisztviselők jogállásának rendezése;
e. az intézményeket és a tulajdonos önkormányzatot terhelő összes, az egészségügyi ellátás körében létrejött kötelezettségvállalás átvállalása, ideértve a folyamatban lévő fejlesztésekhez biztosított önrész átvállalását is;
f. az átadással kapcsolatos többletköltségek kizárólag központi költségvetési forrásból történő biztosítása.
Az átadás-átvétel előkészítése során Bp. Főv. kötelezettséget vállal arra, hogy az 1) pontban foglaltak szerint az I. sz. mellékletben rögzített egészségügyi intézmények vonatkozásában – a jogszabályokkal összhangban – biztosítja a NEFMI Egészségügyért Felelős Államtitkársága részére:
g. az átadásra kerülő egészségügyi intézmények ingó és ingatlan vagyonával kapcsolatos összes rendelkezésre álló dokumentáció, információ és adat átadását;
h. az egészségügyi intézmények vagyongazdálkodásának ellenőrzésére vonatkozó minden rendelkezésre álló dokumentáció, információ és adat átadását;
i. a kórházak működtetéséhez – az átadáskor fennálló összes szakellátási kapacitásra kiterjedően – kapcsolódó minden rendelkezésre álló dokumentáció, információ és adat átadását;
j. az egészségügyi intézmények kapacitásaira – intézményenként, ellátás-típusonként és szakmánként – vonatkozó minden rendelkezésre álló dokumentáció, információ és adat átadását;
k. a fekvőbeteg osztályok vonatkozásában a rendelkezésére álló ágy-kihasználtsági adatok szükség esetén történő rendelkezésre bocsátását;
l. a fenntartói jogosítványok gyakorlásához tartozó feladat- és jogkörök kapcsán keletkezett dokumentumok és információk rendelkezésre bocsátását;
m. az egészségügyi intézmények egészségügyi dolgozói állományára vonatkozó minden rendelkezésre álló dokumentáció, információ és adat átadását;
n. a fenntartó és az egészségügyi intézmények közötti kapcsolatok szervezeti és adminisztrációs rendjéhez tartozó feladat- és jogkörök kapcsán keletkezett dokumentumok és információk rendelkezésre bocsátását;
o. a Közgyűlés által jóváhagyott költségvetés keretein belül az intézményi fejlesztésekre, felújításokra vonatkozó és az átadás-átvétel időtartama alatt (avagy korábbi kötelezettségvállalás alapján azt követően) megvalósítandó elfogadott határozatok (és az azokhoz kapcsolódó dokumentáció) rendelkezésre bocsátását, továbbá a jelen Megállapodás aláírását követően a már megvalósított, az elmúlt 3 évben lezárult fejlesztésekhez és beruházásokhoz kapcsolódó minden rendelkezésre álló dokumentáció, információ és adat átadását;
p. az egészségügyi intézmények ágystruktúra-átszervezésének, osztályalapításának, megszüntetésének tárgyában 2011. évben keletkezett avagy folyamatban lévő megállapodások, határozatok, az ezekhez kapcsolódó valamennyi rendelkezésre álló dokumentáció, információ és adat rendelkezésre bocsátását;
q. a közszolgáltatást nyújtó gyógyintézetek, ellátási szerződés alapján ellátási kötelezettséggel egészségügyi szolgáltatást nyújtó gyógyintézetek elfogadott, illetve elfogadás előtt álló szakmai tervének (tervezetének) rendelkezésre bocsátását;
r. az egészségügyi feladatok átadásáról szóló és/vagy az egészségügyi szakellátási kötelezettség teljesítésére vonatkozó megállapodások rendelkezésre bocsátását;
s. a Fővárosi Önkormányzat és az intézményei által benyújtott, illetve benyújtandó pályázatokhoz kapcsolódó minden rendelkezésre álló dokumentáció, információ és adat átadását;
t. az egészségügyi költségvetési szervek által felhalmozott adósságállományra, az adósságállomány átütemezésére, felszámolására készített intézkedési tervekre vonatkozó minden rendelkezésre álló dokumentáció, információ és adat átadását;
u. az egészségügyi intézményeket – a fentiekben nem kiemelt körben – terhelő kötelezettségekre (pl. hitel) vonatkozó minden rendelkezésre álló dokumentáció, információ és adat átadását.
A Felek megállapodnak abban, hogy
v. az átadás-átvétel zökkenőmentes lebonyolítása érdekében munkacsoportokat működtetnek a jelen Megállapodás II. sz. mellékletében meghatározott összetételben és az ott részletezett feladatok, jogkörök és eljárási rend szerint;
w. az egészségügyi intézmények működését és működtetését Bp. Főv. kiemelten felügyeli azáltal, hogy az átmenet időtartama alatt az intézmények hatáskörébe tartozó külön meghatározott ügykörökben – a III. sz. mellékletben szereplő munkáltatói intézkedés szerint – beszámolási és tájékoztatási kötelezettséget vezet be;
x. Bp. Főv. a hatáskörébe tartozó halaszthatatlan beruházási, felújítási kérdésekben történő döntéshozatal előkészítési folyamatába a NEFMI Egészségügyért Felelős Államtitkárságát bevonja;
y. Bp. Főv. a működés biztonságához nélkülözhetetlen területeken a hatáskörébe tartozó halaszthatatlan döntések meghozatalához szükséges előkészítési folyamatba a NEFMI Egészségügyért Felelős Államtitkárságát bevonja;
z. Bp. Főv. a hatáskörébe tartozó intézmény-fenntartási (pl. gazdálkodás, ellátás, kapacitás) kérdések körébe tartozó döntéshozatal előkészítési folyamatába a NEFMI Egészségügyért Felelős Államtitkárságát bevonja;
aa. Bp. Főv. az egészségügyi intézmények vezetői tekintetében gyakorolt fenntartói hatáskörbe tartozó kérdésekben (pl. jogszabályban előírt vezetői gyakorlat, illetve képesítési feltételek megléte alóli felmentés) történő döntéshozatal előkészítési folyamatába a NEFMI Egészségügyért Felelős Államtitkárságát bevonja; 
ab. Bp. Főv. az egészségügyi intézmények beszámoltatása során felügyeli az intézmények keretgazdálkodását, támogatja és elősegíti a bevételszerző – a vagyont meg nem terhelő – tevékenységeket, s e tevékenységbe a NEFMI Egészségügyért Felelős Államtitkárságát bevonja;
ac. Bp. Főv. a hatáskörébe tartozó döntéseket csak úgy hozza meg, hogy biztosítja a munkacsoportokon keresztül az e.–g. pontokban meghatározott ügyekben a Felek előzetes egyetértését, illetve a b. pontban meghatározottak alapján lefolytatott eljárásokban, továbbá a c.-d. pontokban meghatározott ügyekben a Felek előzetes egyeztetését;
ad. az átadásra kerülő egészségügyi intézmények ingó és ingatlan vagyonának felmérését (a jogi helyzet rögzítését, amennyiben szükséges, rendezését, az ingóságot, ingatlant terhelő kötelezettségek rögzítését, feltérképezését, szükség szerint a vagyonértékelést) közösen – külön megállapodásuk alapján – végzik, s ennek költségét a Felek egyenlő arányban viselik;
ae. a jelen Megállapodásban rögzített feladataik végrehajtásával kapcsolatban a költségvetésükben előre tervezett és fedezett költségeket a felmerülésük oldalán maguk viselik, az ezt meghaladó többletköltségeket – a Megállapodás 6) f. pontja szerint és a 8) i. pontban foglaltak kivételével – a NEFMI Egészségügyért Felelős Államtitkársága biztosítja.
A Felek kötelezettséget vállalnak arra, hogy az 1) pontban hivatkozott Kormányhatározat alapján az átadás-átvétel során mindig, mindenkor és mindenben együttműködnek egymással.
A Felek törekednek arra, hogy döntéseik során kiemelten figyelemmel kísérik az egészségügyi intézmények humánerőforrás-gazdálkodási és foglalkoztatási területét, számításba veszik az egészségügyi dolgozók érdekeit.
A Felek megállapodnak abban, hogy a 3) pontban meghatározott időtartamot követően Bp. Főv. a szakmaiság folyamatosságának biztosítása érdekében továbbra is megad minden segítséget és támogatást a NEFMI Egészségügyért Felelős Államtitkársága részére. A NEFMI Egészségügyért Felelős Államtitkársága vállalja, hogy a 3) pontban meghatározott időtartamot követően is lehetőséget biztosít Bp. Főv. számára, hogy a budapesti lakosság egészségügyi ellátással kapcsolatos érdekeit megfelelő módon érvényesítse az átadott egészségügyi intézmények fenntartása és üzemeltetése keretében. Ennek érdekében a NEFMI Egészségügyért Felelős Államtitkársága vállalja, hogy a fővárosi egészségügyi ellátás jövőjével kapcsolatos koncepcionális javaslatait – ideértve a jogszabályalkotást megelőzően szükséges intézkedéseket és eszközöket (hatásvizsgálatok, költségvetési számítások, modell-programok) - legkésőbb 2011. december 31. napjáig eljuttatja Bp. Főv. számára.
A Felek rögzítik, hogy az átadás-átvétel lebonyolításának előkészítését és végrehajtását a Gyógyszerészeti és Egészségügyi Minőség- és Szervezetfejlesztési Intézet koordinálja.
A Felek rögzítik, hogy az átadás-átvétel jogszerű lebonyolítása érdekében a Nemzeti Fejlesztési Minisztériummal és más hatóságokkal az állami tulajdonba vétel tárgyában közös egyeztetéseket folytatnak.
A NEFMI Egészségügyért Felelős Államtitkársága vállalja, hogy amennyiben a 3) pontban meghatározott átadás-átvétel a 6) pontban meghatározott tartalmú jogszabályi háttér kialakítása miatt későbbi időpontban valósul meg, úgy a 2011. december 31. napján fennálló adósságállomány tekintetében 2012. január 15-éig biztosítja az I. sz. mellékletben rögzített egészségügyi intézmények konszolidációját.
A NEFMI Egészségügyért Felelős Államtitkársága vállalja, hogy amennyiben a 3) pontban meghatározott átadás-átvétel a 6) pontban meghatározott tartalmú jogszabályi háttér kialakítása miatt meghiúsul, és a jelen Megállapodást a NEFMI Egészségügyért Felelős Államtitkársága emiatt felmondja, úgy a felmondás napján fennálló adósságállomány tekintetében 30 napon belül biztosítja az I. sz. mellékletben rögzített egészségügyi intézmények konszolidációját.

A Felek egyetértenek abban, hogy a jelen megállapodás a Kormány jóváhagyásával lép életbe. A jelen Megállapodás 4 (négy) eredeti magyar nyelvű példányban készült, amelyet a Felek, mint akaratukkal mindenben egyezőt, a mai napon aláírásukkal hitelesítenek.

